Page:Bonnie baby Livingstone.pdf/2



BONNIE BABY LIVINGSTONE.

O Baby Livingstone

Gaed out to view the hay;

And by it cam’ him Glenlyon,

Staw bonnie Baby away.

And first he’s ta’en her silken coat,

And neist her satten gown;

Syne row’d her in his tartan plaid,

And happ’d her round and roun’.

He’s mounted her upon a steed,

And roundly rade away;

And ne’er loot her look back again

The lee-lang simmer day.

He’s carried her o’er yon hich hich hill,

Intil a Highland glen,

And there he met his brother John

Wi’ twenty armed men.

And there were cows, and there were ewes,

And there were kids sae fair;

But sad and wae was bonnie Baby;

Her heart was fu’ o’ care.